Cirkliškise mõis

pisi|Jääkelder

Cirkliškise mõis (leedu Cirkliškio dvaras) on endine mõis Leedus Švenčionyse rajoonis Cirkliškise vallas Cirkliškise külas. 

Mõis oli algselt Leedu suurvürstide valdus. XV sajandil läks see Goštautaste valdusse. Selle liini esindaja Stanislovas Goštautas abiellus Barbara Radziwiłłównaga, tema surma järel läks mõis Radziwillide valdusse.

XVIII sajandi teisel poolel läks mõis Mostovskaste valdusse. Jaanuariülestõusu järel küüditati Vladislovo Mastovskis Tobolski kubermangu, kus ta suri, mõisa päris tema tütar. See abiellus Janusz Radziwiłłiga. 1900. aastal kuulus mõisale 4363 tiinu maad.Słownik geograficzny Królestwa Polskiego  Kd. XV, 1. osa: Abablewo – Januszowo. Warszawa 1900 

Kuna mõisnikud veetis suurema osa ajast Prantsusmaal, müüdi mõis 1905. aastal Romuald Chaleckile. Tolle abikaasa Wanda ja tütred Maria Brynk ning Zofia Burczak-Abramowicz olid Teise maailmasõja eel mõisa viimased omanikud.Cerkliszki,  Roman Aftanazy, Dzieje rezydencji na dawnych kresach Rzeczypospolitej, wyd. drugie przejrzane i uzupełnione, Kd. 4: Województwo wileńskie, Wrocław: Zakład Narodowy im. Ossolińskich, 1993, lk. 60–69, ISBN 83-04-04020-4, ​ISBN 83-04-03701-7​ 

Mõisakompleks on muinsuskaitse all. Osa hooneid (kaks varasemat häärberit, lehmalaut, tall, kaks majandushoonet ja Mastovskiste perekonnakabel-mausoleum) on hävinud.http://kvr.kpd.lt/#/static-heritage-detail/706c1cac-c2d5-4d2c-a3eb-07f561b70253/true Cirkliškio dvaro sodyba (Kultūros vertybių registras)]

Ühe versiooni kohaselt lasi häärberi rajada Juozas Mastovskis arhitekt Laurynas Gucevičiuse projekti järgi. Selle versiooni kohaselt renoveeriti hoonet aastail 1820–1823. Säilinud dokumentide põhjal valmis hoone aga aastail 1823–1880 Viinist pärit arhitekti projekti põhjal. Nõukogude perioodil rajati mõisa põllumajandustehnikum, tänapäeval asuvad seal vallamaja ja Švenčionysi kutsehariduskeskus.

Hoone on kahekorruseline, selle loodefassaadil on kuue dooria samba ja parapetiga portikus, kagus aga nelja pilastriga risaliit, mida ehib kolmnurkne frontoon. Selle ees on maakividest terrass. Esimest korrust ja keldrikorrust läbib koridor. Algselt olid need kujundatud anfilaadina, ent nõukogude perioodil ehitati need ümber. Siseruumides on algne interjöör säilinud osaliselt.http://kvr.kpd.lt/#/static-heritage-detail/129C0B04-D9A9-47ED-8502-0B89F5E75372/true Cirkliškio dvaro sodybos rūmai  (Kultūros vertybių registras)]

Mõisakompleksist on säilinud veel XIX sajandil rajatud ümmargune tornikesega jääkelder, maakividest, ent betoonpõrandaga laohoone, kontorihoone ja sepikoda.

Park on samuti rajatud XIX sajandi esimesel poolel. Häärberi juures asub ellipsikujuline parter. Ühe raja ääres on säilinud kividest pink. Keskse osa moodustab pärnadest ja vahtratest kaherealine allee. Pargis on veel teine tammedest ja vahtratest allee. Kaugemas osas läheb park üle parkmetsaks. Pargis asub looduslik väike järveke, sealsed väikesed kanalid on hooldamata. Pargi territooriumile jääb ka Cirkliskise linnamägi.http://kvr.kpd.lt/#/static-heritage-detail/A67CDF8A-AEC8-4F20-8415-7AFCDD26DF4C/true Cirkliškio dvaro sodybos parkas (Kultūros vertybių registras)] Pargi pindala on 35 hektarit, linnamäe juurde viib pargi puid tutvustav õpperada.
Viited

Kategooria:Švenčionyse rajoon
Kategooria:Leedu mõisad